Knope, vilt & krale Michelle Felder: Graffiti Boeke
Knope vilt krale
50 oorspronklike projekte met maklike aanwysings en duidelik foto's demonstreer hoe om juwele en bykomomstighede te maak
Beginnersoefeninge wys jou die basiese knoopryg-teknieke, een-voudige steke, hoe om vasstrykstof vir lae te gebruik en selfs hoe om te hekel. Wanneer jy hierdie tegnieke baasgeraak het, kan jou ontwerpe so eenvoudig of ingewikkeld wees as wat jy hulle wil maak - en jy het geen spesiale vaardighede of toerusting nodig nie. Die basiese tegnieke word gevolg deur 'n groot versameling pragtige projekte wat by die meeste handwerkers groot byval sal vind.
Uitmuntende kleurfoto's van al die voltooide projekte hou hulle eie bekoring en inspirasie in, en patrone van al die ontwerpe wat in die boek gebruik is, maak dit maklik om dié inspirasie in pragtige geskenke of unieke items vir eie gebruik vas te vang. Verhoudings | Bileam se Donkie
Category Archives: Verhoudings
Posted on April 29, 2012 by Bileam se Donkie
Hierdie blog kan vir sensitiewe ateïste aanstootlik wees- hou eerder verby…
Herriemerrie het ‘n ding begin, en Toortsie het daarmee voortgegaan… en nou wil ek ook net ‘n eiertjie daaroor lê…
Posted in Die Donkie het wel probeer dink!,Verhoudings	Tagged Huwelik
Om soms verlief te wees…
Posted on Maart 29, 2012 by Bileam se Donkie
Posted in Dankbaarheid,Verhoudings
Wat ‘n vrou graag in ‘n man wil hê…
Posted on Oktober 11, 2011 by Bileam se Donkie
Suna se worsteling met die manne het my diep aangegryp. Is daar nog mans wat liewer vir hulle vrouens is, as vir hulleself? Dit is wat Vega vir haar 3 dogters daar toegewens het.
Ek wonder al baie jare lank oor hierdie ding. Stephen Covey het mos gesê ‘n mens moet by die eindpunt begin, en terugwerk na vandag toe. Wat sou jy graag wou hê mense moet op jou begrafnis van jou sê? Ek sou so graag eendag onthou wou word as iemand wat wel vir sy vrou lief was. Ek sou graag wou onthou word as ‘n pa wat werklik omgegee het. Ek dink nie ek gaan dit maak tot by die Dominee van die Eeu/Dekade/ Jaar/Maand/Week nie, anders sou ek seker ook by die Algemene Sinode gesit en mooi bydraes maak het, wat die kerk vir die volgende eeu op die regte pad sou help.
Ek het diep nagedink oor die rol van die man in die vrou se lewe. Soos die Prediker het ek ook besluit: Ook dit kom tot niks, dis ‘n gejaag na wind… ‘n Man kan nie ‘n vrou gelukkig maak nie…Ek het dit met Pastoriemoeder gedeel…
En toe my oë twee weke later weer kon sien, het ek anders besluit. Behalwe nou vir Mel Gibson se fliek: “What Women want” het ek ook my boekrak gaan bestudeer. En afgekom op John en Diana Hagee se boek. Dis in die helfte gedeel, met die tweede helfte onderstebo. Hy het geskryf: Wat elke man in ‘n vrou wil hê… en sy oor: Wat elke vrou in ‘n man wil hê (CUM uitgewers, ISBN 978-1-77000-295-1) Die man se weergawe is natuurlik reg, en die vrou s’n agterstevoor.
En tog moet ‘n man ook soms Diana Hagee se stukkie lees. Oor wat die vrou graag in ‘n man wil hê. En dalk oortree ek nou die kopiereg, maar ek ag dit my verantwoordelikheid om hierdie wyshede met die broers in verdrukking te deel. Want ons almal wil graag weet- dit verhoog ons kanse om gelukkig te wees!
Hulle het verskillende ouderdomme dames gevra: Wat wil jy graag in ‘n man hê? En hier is die antwoorde wat die mensdom tot stilstand geruk het…
Goeie maniere, en waardeer die fyner dinge (nie net fyndraai nie!)
Verbeeldingryke romantiese minnaar…
Maak kardeure oop, en trek stoele uit
Genoeg geld hê vir ‘n lekker ete
Meer luister as wat hy praat
Lag vir my grappies
Moet sakke kruideniersware gemaklik kan dra
Een das in sy kas hê
Hou van goeie tuisgemaakte kos
Onthou verjaarsdae en herdenkings
Darem een maal per week romanties raak
Sny gereeld sy hare
Moenie winde opbreek of homself krap in die openbaar nie
Leen nie te gereeld geld nie
Moenie aan die slaap raak as ek frustrasies lug nie…
Vertel dieselfde grappie nie te dikwels nie
Fiks genoeg om naweke van die rusbank af op te staan
Dra gewoonlik bypassende sokkies en skoon onderklere
Hou van goeie kitskos
Onthou my naam af en toe
Skeer party naweke
Moenie klein kindertjies bang maak nie
Onthou waar die badkamer is
Het nie te veel geld nodig om aan die gang gehou te word nie
Snork net liggies as hy slaap
Onthou waarom hy begin lag het
Is fiks genoeg om sonder hulp op te staan
Dra gewoonlik klere
Hou van sagte kos
Onthou waar hy sy tande gelos het
Onthou dat dit ‘n naweek is.
Moenie die toilet mis mik nie.
So- broers, die geheim is- hou net lank genoeg uit- dit word makliker anderkant 85 om ‘n vrou gelukkig te maak!
Suna, ek hoop dit help so bietjie?
Hagee, Diana; 2005; Wat elke vrou in ‘n man wil hê; Vereeniging, Christelike Uitgewers Maatskappy
Posted in Donkie se diepste gedagtes,Verhoudings